Kulno Türk

pisi
Kulno Türk (sündinud 25. septembril 1954) on eesti majandusteadlane ja Tartu Ülikooli personalijuhtimise emeriitprofessor.

 Haridustee 
Kulno Türk lõpetas 1973. aastal Tartu 1. Keskkooli (Hugo Treffneri Gümnaasium) ning 1977. aastal Tartu Riikliku Ülikooli majandusteaduskonna. Aastatel 1979–1983 oli ta Tartu Ülikooli majandusteaduskonna aspirant ning kaitses 1986. aastal majandusteaduste kandidaadi kraadi Leningradi Finants-Majandusinstituudis teemal "Püsiva kaubanduskaadri kujundamise sotsiaal majanduslikud alused" (Разработка социально-экономических основ формирования устойчивых кадров в торговле: на материалах Эстонской ССР) töö-ökonoomika valdkonnas.  

 Töökäik 
Kulno Türk oli aastatel 1977–2011 Tartu Ülikooli (TÜ) juhtimise ja turunduse ning ettevõttemajanduse instituutide dotsent. 2011-2021 TÜ majandusteaduskonna personalijuhtimise professor. 2021- ... TÜ emeriitprofessor. 2006–2017 ärijuhtimise magistriõppe programmijuht ning 2017-2021 turunduse ja finantsjuhtimise magistriõppe programmijuht. 1992-2017 TÜ majandusteaduskonna nõukogu liige ning 2014-2022 TÜ Pärnu kolledži nõukogu liige. 2018-2024 Eestikeelsete kõrgkooliõpikute programmi ekspertkomisjoni liige (sh 2022-2023 TÜ socialia valdkonna ekspertkomisjoni juht). 2010-2021 SA Kutsekoda Äriteeninduse ja Muu Äritegevuse Kutsenõukogu liige (Rektorite Nõukogu esindaja)  

 Teadustegevus 

Kulno Türk peamised uurimisteemad on personali juhtimine, töösoorituse ja tulemuslikkuse juhtimine (sh töötajate hindamine ja töötasustamine), eestvedamine (sh juhtimisstiilid ja konfliktide juhtimine), töötajate arendamine ja grupi-coaching (sh isiklik ja professionaalne areng), organisatsiooni strateegiline juhtimine jt. 

1995–2005 avaldas Kulno Türk kümme kõrgkooli originaalõpikut personali juhtimise, eestvedamise ja inimressursi juhtimise teemadel ning juhtimise õpiku koostöös Aino Siimoniga. 2005. aastal avaldas kõrgkooli originaalõpiku "Inimressursi juhtimine“. Ta on välja töötanud ettevõtete ja asutuste personali valiku, hindamise, töötasustamise, arendamise, eestvedamise ja grupi-coachingu uurimise metoodikad ning avaldanud üle saja teaduspublikatsiooni. Juhendanud kaitsmiseni üle 100 magistritöö ja juhendanud(b) viit doktoritööd. 

Kulno Türk on osalenud ligi kümnes teadusprojektis põhitäitjana ning juhtinud ja olnud põhitäitja neljas rakenduslikus projektis: Üldharidus- ja kutsekoolide tulemuslikkus ja seda mõjutavad tegurid (2011); Eesti finantssektori inimvara seisund, tulevikuvajadused ja arendamine (2014); Naiste roll ja selle suurendamise võimalused Eesti IKT sektoris (2015). Töö efektiivsuse digitaalne hindamine (AI põhine metoodika; WorcOcto 2020).  

Tunnustus
 2009 Tartu Ülikooli aumärk
 2014 Tartu Ülikooli medal
 2008, 2016, 2019 Tartu Ülikooli majandusteaduskonna magistrantide lemmikõppejõud 
 2018 Tartu Ülikooli majandusteaduskonna parim programmijuht
 2019 Aasta e-kuruse Juhtimine tiitel (koostöös Krista Jaakson, Maaja Vadi, Toomas Haldma, Veronika Krassavina, Eneli Kindsiko, Maret Ahonen)
 2022 Pärnu kolledži kuldmärk
 2023 teenetemärk "100 semestrit Tartu Ülikoolis"

 Isiklikku 
Isa Vambola Türk (1928–2016), ema Koidula Türk (1932–2008). Abielus, tütar ja poeg. 

 Välislingid 
 Kulno Türk ResearchGate'is
 Loeng teemal "Tagasisidestamine ja coaching"

Kategooria:Eesti majandusteadlased
Kategooria:Tartu Ülikooli sotsiaalteaduste valdkonna professorid
Kategooria:Tartu Ülikooli majandusteaduskonna professorid
Kategooria:Tartu Ülikooli majandusteaduskonna vilistlased
Kategooria:Hugo Treffneri Gümnaasiumi vilistlased
Kategooria:Sündinud 1954